aké podmienky treba splniť na tento spôsob opravy?
bezvýkopová oprava potrubia si vyžaduje veľmi bezpečné a opatrné prevedenie. pred realizáciou sa potrebujeme uistiť, že nespôsobíme škody na majetku a neohrozíme zdravie ľudí. na verejných komunikáciách môžeme pracovať len so súhlasom príslušného stavebného úradu a magistrátu – obecného zastupiteľstva alebo správcu danej komunikácie.
ak sú v blízkosti uložené inžinierske siete, požadujeme ich vytýčenie vrátane ochranného pásma, prípadne náhľad do vytyčovacích protokolov. je dôležité, aby nekrižovali cestu našej technike. okrem toho ako objednávateľ podpíšete čestné vyhlásenie, že ste nezamlčali žiadne skutočnosti, ktoré by mohli narušiť bezpečnú realizáciu opravy. v prípade zamlčaní týchto skutočností nenesieme zodpovednosť za možné škody.
na trasovanie potrubia potrebujeme lokátor a vysielač (sondu). súčasťou lokátora je displej, ktorý slúži na mapovanie terénu. vďaka nemu spoľahlivo lokalizujeme inžinierske siete. používame aj inšpekčnú kameru so sondovým vysielačom, ktorý určuje polohu kamery pri prehliadke potrubia. na hľadanie podzemných inžinierskych sietí máme potrubný vysielač.
disponujeme lokátorom ridgid navitrack scout, ktorý sa zorientuje aj v najnáročnejšom teréne. pomocou viacsmerovej lokalizačnej technológie presne vyhľadá diaľkový vysielač a jeho polohu overí na mikromape. na nej označí výrazné body a oblasti v okolí, čo zaručí precízne trasovanie a lokalizáciu potrubia.